rejauldu/bengali-wikipedia huggingface dataset:
রাজি স্কুল মার্কিন যুক্তরাষ্ট্রের নিউ ইয়র্ক অঙ্গরাজ্যের উডসাইডে অবস্থিত একটি ইসলামিক স্কুল। স্কুলটি ৪ বছর বয়সী বাচ্চাদের জন্য টিউশন-মুক্ত দিবা ভিত্তিক শিক্ষাপ্রতিষ্ঠান। স্কুলটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়। স্কুলটি প্রাথমিক শৈশব শিক্ষার নিউ ইয়র্ক শহর (এনওয়াইসি) বিভাগের সাথে অধিভুক্ত।  নিউইয়র্কের ইসলামিক ইনস্টিটিউটের মতো একই ভবনে রাজি স্কুল রয়েছে।   শিক্ষায়তনিক  রাজি স্কুল কয়েকটি আলাদা আলাদা পর্যায়ে শিক্ষার্থীদের পাঠদান করায়। সেগুলো হলঃ   প্রাক-কিন্ডারগার্টেন এবং কিন্ডারগার্টেন পর্যায়  প্রাক-কিন্ডারগার্টেন পর্যায়ে ইংরেজি ভাষা ও গণিত এবং ইসলামিক স্টাডিজ বিষয়গুলোতে শিক্ষার্থীদের পাঠদান করানো হয়। এই পর্যায়ে কিন্ডারগার্টেন পাঠ্যক্রমের জন্য একটি শক্ত ভিত্তি গড়ে তোলা হয়।  কিন্ডারগার্টেন পর্যায়ে শিক্ষার্থীরা প্রাক-কিন্ডারগার্টেন পর্যায় সম্পূর্ণ করে এই পর্যায়ে উন্নত হয়। ভাষা, গণিত, বিজ্ঞান, সামাজিক বিজ্ঞান, ইসলামিক এবং কুরআনিক শিক্ষা বিষয়ে পাঠদান করা হয়।   প্রাথমিক পর্যায়  প্রাথমিক পর্যায়ে প্রথম শ্রেণী থেকে পঞ্চম শ্রেণী পর্যন্ত পাঠদান করা হয়। এই পর্যায়ে শিক্ষার্থীদের ইংরেজি, গণিত, বিজ্ঞান, সামাজিক বিজ্ঞান, ইসলাম এবং কুরআন শিক্ষা, শারীরিক শিক্ষা এবং আরবি, ফার্সি, বাংলা বিষয়ে পাঠদান করা হয়।   জুনিয়র হাই স্কুল পর্যায়  জুনিয়র হাই স্কুল পর্যায়ে সপ্তম শ্রেণী থেকে নবম শ্রেণী পর্যন্ত পাঠদান করা হয়। এই পর্যায়ে শিক্ষার্থীদের কলা, গণিত (প্রাক বীজগণিত, পাশাপাশি পাশাপাশি বীজগণিত), জীবন ও পৃথিবী বিজ্ঞান, আমেরিকান ইতিহাস,ইসলাম এবং কুরআন শিক্ষা, কম্পিউটার, শারীরিক শিক্ষা এবং আরবি, ফার্সি বা বাংলা বিষয়ে পাঠদান করা হয়।   হাই স্কুল পর্যায়  হাই স্কুল পর্যায়ে নবম শ্রেণী থেকে দ্বাদশ শ্রেণী পর্যন্ত পাঠদান করা হয়। এই পর্যায়ে গণিত এবং বিজ্ঞান এবং ইসলামিক স্টাডিজ বিষয়ের উপর অধিক গুরুত্ব দেয়া হয়। শিক্ষার্থীরা সফলভাবে পর্যায়টি সম্পূর্ণ করলে নিউ ইয়র্ক স্টেট রিজেন্টস ডিপ্লোমা ডিগ্রি পাবে। স্নাতক হওয়ার জন্য একজন শিক্ষার্থীকে শারীরিক শিক্ষা ব্যতীত সর্বনিম্ন ২২ ক্রেডিট অর্জন করতে হবে। ক্রেডিট পর্যায়ের বিভিন্ন পরিক্ষার প্রাপ্ত নাম্বারের উপর ভিত্তি করে দেওয়া হয়।   তথ্যসূত্র    বহিঃসংযোগ     বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মার্কিন যুক্তরাষ্ট্রের ইসলামি শিক্ষাপ্রতিষ্ঠান বিষয়শ্রেণী:নিউ ইয়র্ক শহরের ভবন ও স্থাপনা বিষয়শ্রেণী:নিউ ইয়র্ক শহরের প্রতিষ্ঠান
জোভান্নি দি সের জোভান্নি গুইদি () (১৪০৬ – ১৪৮৬), যিনি লো স্কেজ্জা () হিসেবেও পরিচিত, ছিলেন রেনেসাঁস যুগের একজন ইতালীয় চিত্রশিল্পী, ভাস্কর এবং একজন স্থপতি। তার ভাই বিখ্যাত চিত্রশিল্পী মাজাৎচো।  জীবনী জোভান্নি ১৪০৬ সালে সান জোভান্নি ভালদার্নোতে জন্মগ্রহণ করেন। ১৪১৭ সালে তার পরিবার ফ্লোরেন্সে চলে যায়। ১৪২০ ও ১৪২১ সালের মধ্যে তিনি লরেঞ্জো বিচ্চির সাথে পরিচিত হন, এবং সম্ভবত জোভান্নি তার কর্মশালায় সহকারী হিসেবে কাজ করতেন। ১৪২৬ সালে তিনি তার ভাই মাজাৎচোর গ্যারেন্টার হিসেবে পিসায় তালিকাভুক্ত হন। তিনি ১৪২৮ সালে তার ভাইয়ের উত্তরাধিকার প্রত্যাখ্যান করেন। ১৪২৯ সালে জোভান্নি ফ্লোরেন্সে তার নিজের কর্মশালা চালু করেন।  ১৪৩০ সালে তিনি সেন্ট লুকের গিল্ডে যোগদান করেন। তিনি ফোর্জেরিনারিও বা বক্ষ নির্মাতা হিসেবে লেগনাইওলির গিল্ডে যোগদান করেন। পরবর্তীতে তিনি ১৪৩৩ সালে শিল্পকলা বিষয়ে মেট্রিকুলেশন পাশ করেন। ১৪৩৬ থেকে ১৪৪০ সালের মধ্যে তিনি ফ্লোরেন্তিন ক্যাথেড্রালের সাক্রিস্টিতে খচিত করার জন্য কার্টুন জমা দেন।  thumb|550px|ফ্লোরেন্সের পিয়াজ্জা দেল দুমোতে প্রদর্শিত দ্য ট্রায়াম্প অব লাভসহ কাসোনে আদিমারি।   তথ্যসূত্র    Pernis, Maria Grazia; Adams, Laurie (2006). Lucrezia Tornabuoni De' Medici and the Medici Family in the Fifteenth Century. New York: Peter Lang Publishing, Inc. ISBN 978-0820476452.  বিষয়শ্রেণী:১৪০৬-এ জন্ম বিষয়শ্রেণী:১৪৮৬-এ মৃত্যু বিষয়শ্রেণী:ইতালীয় চিত্রশিল্পী বিষয়শ্রেণী:১৪৮৬-এ জন্ম
পাওলো জেন্তিলোনি সিল্ভেরি (; born 22 November 1954) একজন প্রখ্যাত রাজনীতিবিদ যিনি ১২ ডিসেম্বর ২০১৬ থেকে ইতালির প্রধানমন্ত্রী হিসাবে নিযুক্ত রয়েছেন।   তথ্যসূত্র  বহিঃসংযোগ  Presidente del Consiglio dei Ministri   Official page at the Italian Chamber of Deputies  |-  |-  |-  |-  |-  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালির প্রধানমন্ত্রী বিষয়শ্রেণী:ইতালির পররাষ্ট্রমন্ত্রী বিষয়শ্রেণী:রোমের রাজনীতিবিদ
মুন্সীগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সীগঞ্জ জেলায় অবস্থিত জাতীয় সংসদের ১৭১নং আসন।   সীমানা  মুন্সীগঞ্জ-১ আসনটি মুন্সীগঞ্জ জেলার শ্রীনগর উপজেলা ও সিরাজদিখান উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ শাহ মোয়াজ্জেম হোসেন জাতীয় পার্টি ১৯৯১ একিউএম বদরুদ্দোজা চৌধুরী বাংলাদেশ জাতীয়তাবাদী দল ফেব্রুয়ারি ১৯৯৬ একিউএম বদরুদ্দোজা চৌধুরী বাংলাদেশ জাতীয়তাবাদী দল ১৯৯৬ একিউএম বদরুদ্দোজা চৌধুরী বাংলাদেশ জাতীয়তাবাদী দল ২০০১ একিউএম বদরুদ্দোজা চৌধুরী বাংলাদেশ জাতীয়তাবাদী দল ২০০২ উপ-নির্বাচন মাহি বি চৌধুরী বাংলাদেশ জাতীয়তাবাদী দল ২০০৪ উপ-নির্বাচন মাহি বি চৌধুরী বিকল্পধারা বাংলাদেশ ২০০৮ সুকুমার রঞ্জন ঘোষ বাংলাদেশ আওয়ামী লীগ ২০১৪ সুকুমার রঞ্জন ঘোষ বাংলাদেশ আওয়ামী লীগ ২০১৮ মাহি বি চৌধুরী মহাজোট২০২৪মহিউদ্দিন আহমেদবাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন   মাহি বি চৌধুরী তার বাবার সাথে বিকল্পধারা বাংলাদেশ নামে একটি নতুন রাজনৈতিক দল গঠন করতে ২০০৪ সালের ১০ মার্চ সংসদ থেকে পদত্যাগ করেন। তার পদত্যাগের ফলে জুন ২০০৪ সালে সংসদীয় আসনে উপ-নির্বাচন অনুষ্ঠিত হয়, যাতে বিএনপির প্রার্থী মোমিন আলীকে হারিয়ে মাহি বি চৌধুরী বিকল্পধারা বাংলাদেশের প্রার্থী হিসেবে নির্বাচিত হন।  নভেম্বর ২০০১ সালে একিউএম বদরুদ্দোজা চৌধুরী রাষ্ট্রপতি হওয়ায় মুন্সীগঞ্জ-১ আসন খালি হয়ে যায়, পরবর্তিতে উপ-নির্বাচনে তার ছেলে মাহি বি চৌধুরী বিএনপির প্রার্থী হিসেবে অংশ নিয়ে সংসদ সদস্য নির্বাচিত হন।   ১৯৯০-এর দশকে নির্বাচন    তথ্যসূত্র    বহিঃসংযোগ   প্রথম আলোতে মুন্সীগঞ্জ-১  বিষয়শ্রেণী:মুন্সীগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
অ্যানানকি (ইংরেজি: Ananke;  ; ) হল বৃহস্পতির একটি বিপরীতগামী প্রাকৃতিক উপগ্রহ। ১৯৫১ সালে মাউন্ট উইলসন মানমন্দিরে সেথ বার্নেস নিকোলসন এটি আবিষ্কার করেছিলেন। গ্রিক পুরাণে কথিত জিউস ও মইরাইয়ের (ভাগ্যদেবী ফেটস) কন্যা তথা আবশ্যকতার মূর্ত রূপ অ্যানানকির নামানুসারে এই উপগ্রহটির নামকরণ করা হয়। এই নামের বিশেষণটি হল অ্যানানকিয়ান (ইংরেজি: Anankean)।  অ্যানানকি উপগ্রহটির নামানুসারে বিপরীতগামী অনিয়মিত উপগ্রহগুলির অ্যানানকি গোষ্ঠীর নামকরণ করা হয়েছে। এই উপগ্রহগুলি মোটামুটি ১৫০° নতিতে ১৯.৩ থেকে ২২.৭ জিগামিটার দূরত্বের মধ্যে বৃহস্পতিকে প্রদক্ষিণ করছে।Sheppard, S. S., Jewitt, D. C., Porco, C.; Jupiter's Outer Satellites and Trojans , in Jupiter: The Planet, Satellites and Magnetosphere, edited by Fran Bagenal, Timothy E. Dowling, William B. McKinnon, Cambridge Planetary Science, Vol. 1, Cambridge, UK: Cambridge University Press, , 2004, pp. 263-280   নামকরণ  ১৯৭৫ সালে অ্যানানকি উপগ্রহ এটির বর্তমান নামটি লাভ করে। তার আগে এটিকে সাধারণভাবে  (ইংরেজি: Jupiter XII) নামে চিহ্নিত করা হত। ১৯৫৫ থেকে ১৯৭৫ সালের মধ্যবর্তী সময়ে এটিকে "অ্যাড্রাস্টিয়া" (ইংরেজি: Adrastea) নামেও অভিহিত করা হত। বর্তমানে বৃহস্পতির অপর একটি প্রাকৃতিক উপগ্রহ এই নামে অভিহিত হয়েছে।   কক্ষপথ  থাম্ব|বাম|300px|বৃহস্পতির বিপরীতগামী উপগ্রহসমূহ। এই ছবিটিতে বৃহস্পতির অন্যান্য বিপরীতগামী অনিয়মিত উপগ্রহগুলির প্রেক্ষিতে অ্যানানকির কক্ষপথটি অঙ্কিত হয়েছে। অ্যানানকি একটি উচ্চ-উৎকেন্দ্রিকতাযুক্ত ও উচ্চ-নতিযুক্ত বিপরীতগামী কক্ষপথে বৃহস্পতিকে প্রদক্ষিণ করে চলেছে। ২০০০ সালের পর অনুরূপ কক্ষপথে বৃহস্পতিকে প্রদক্ষিণকারী আরও আটটি অনিয়মিত উপগ্রহ আবিষ্কৃত হয়েছে। ২০০০ সালের জানুয়ারি মাসের হিসাব অনুযায়ী, এই উপগ্রহের কক্ষীয় উপাদানগুলি সৌর ও গ্রহীয় বাধার কারণে ক্রমাগত পরিবর্তিত হয়ে চলেছে। এই ধরনের কক্ষীয় উপাদান ও অদ্যাবধি অবগত ভৌত বৈশিষ্ট্যগুলির পরিপ্রেক্ষিতে অনুমান করা হয়, যে মূল সংঘর্ষের ফলে অ্যানানকি গোষ্ঠীর উপগ্রহগুলির উদ্ভব ঘটেছিল, সেটির বৃহত্তম অবশিষ্টাংশ হল এই অ্যানানকি উপগ্রহটি।   ভৌত বৈশিষ্ট্য  থাম্ব|অ্যানানকি (প্রাকৃতিক উপগ্রহ) দৃশ্যমান বর্ণালিতে অ্যানানকিকে ধূসর থেকে হালকা লাল রঙের (রং সূচকে বি-ভি=০.৯০ বি-আর=০.৩৮) দেখায়। অবলোহিত বর্ণালিতে এটিকে পি-শ্রেণির গ্রহাণুর মতো দেখায়। তবে সেক্ষেত্রে এখানে জলে একটি সম্ভাব্য ইঙ্গিত পাওয়া যায়।   আরও দেখুন    অনিয়মিত উপগ্রহ   তথ্যসূত্র   গ্রন্থপঞ্জি   Ephemeris IAU-MPC NSES   বহিঃসংযোগ   Ananke Profile by NASA's Solar System Exploration  David Jewitt pages  Scott Sheppard pages  বিষয়শ্রেণী:অ্যানানকি গোষ্ঠী বিষয়শ্রেণী:বৃহস্পতির উপগ্রহ বিষয়শ্রেণী:অনিয়মিত প্রাকৃতিক উপগ্রহ ১৯৫১০৯২৮
জামিয়া আল-কারম ( ) ইংল্যান্ডের নটিংহ্যামশায়ারের ইটনে অবস্থিত একটি ইসলামি শিক্ষা প্রতিষ্ঠান। ইটনের ৩০ একর জায়গা জুড়ে প্রতিষ্ঠানটি অবস্থিত। প্রতিষ্ঠানটি মুহাম্মদ ইমদাদ হুসেন পীরজাদা পরিচালনা করেছেন।   ইতিহাস  ১৯৯৫ সালে জামিয়া আল-কারম তার বর্তমান অবস্থানে নটিংহামশায়ার রেটফোর্ডে চলে আসে, যেখানে এর প্রতিষ্ঠাতা শেখ পীরজাদা একটি নতুন প্রকল্প আল কারম মাধ্যমিক বিদ্যালয় চালু করেছিলেন। এটি একটি বোর্ডিং স্কুল ছিল যা জিসিএসই স্তর পর্যন্ত শিক্ষা প্রদান করে। স্কুলটি শিক্ষার মান বজায় রেখেছিল এবং এর ফি কম থাকায় অনেকের জন্য সেটা সাশ্রয়ী ছিল।  এটি ইংরেজি, গণিত এবং বিজ্ঞান বিষয়ে পাঠদান করে। পাশাপাশি আরবি ভাষা, ইসলামিক স্টাডিজ এবং উর্দু বিষয়গুলিও পাঠদান করে।  ইনস্টিটিউট ৪০০ ব্রিটিশ ইসলামিক পণ্ডিত তৈরি করেছে যার মধ্যে ৪০ জন মিশরের কায়রোতে আল-আজহার বিশ্ববিদ্যালয় থেকে স্নাতক হয়েছেন। ১৯৫১ সাল দুটি প্রতিষ্ঠানের মধ্যে সম্পর্ক বিদ্যমান। যখন বিচারপতি শাইখ মুহাম্মদ কারম শাহ আল-আজহারী (যার নাম অনুসারে জামিয়া আল-কারম নামকরণ করা হয়) আহমাদ জাকি, মুস্তাফা শিলবি এবং মুহাম্মদ আবু জাহরাসহ আল-আজহারের মহান পণ্ডিতদের তত্ত্বাবধানে আল-আজহার বিশ্ববিদ্যালয়ে পড়াশোনা শুরু করেন।  ২০১১ সালের ১৫ মে রবিবার, জামিয়া আল-কারম প্রাঙ্গণে ওয়ার্ল্ড অ্যাসোসিয়েশন ফর আল-আজহার গ্র্যাজুয়েটস (ডাব্লুএএজি)-এর যুক্তরাজ্য শাখা এবং গ্রেট ব্রিটেনের আল-আজহার যোগাযোগ অফিসের উদ্বোধন করা হয়। এতে কেমব্রিজ বিশ্ববিদ্যালয় ও কেমব্রিজ মুসলিম কলেজের টিমোথি উইন্টার, নাজির আহমেদ, ব্যারন আহমেদ, ফায়াজ গফুর (সিওও, এআরওয়াই নেটওয়ার্ক) সহ অন্যান্যরা উপস্থিত ছিলেন।  জামিয়া আল কারমের ইমাম ও প্রবীণ প্রভাষক গুল মুহাম্মাদ ব্রিটিশ জিম্মি অ্যালান হেনিংকে মুক্তি দেওয়ার জন্য আইএসআইএস-এর কাছে আবেদন করেছিলেন এবং জঙ্গিদের ইসলামের বিরুদ্ধে 'সবচেয়ে নিন্দনীয় পাপ' না করার আহ্বান জানান।   শিক্ষায়তনিক  জামিয়া আল-কারম প্রতিষ্ঠাতার দৃষ্টিভঙ্গি অনুসারে এটি ব্রিটিশ মুসলমানদের শিক্ষাগত ও সামাজিক সামাজিক চাহিদা পূরণের জন্য প্রতিষ্ঠিত হয়েছিল।  জামিয়া আল কারমে দারসে নিজামি কোর্স পড়ায় যা ইসলামিক শিক্ষার প্রাচীনতম প্রতিষ্ঠান আল-আজহার বিশ্ববিদ্যালয়ের সাথে সংযুক্ত। এটি আল-আজহার বিশ্ববিদ্যালয়ের সাথে সম্পৃক্ততা অর্জন করেছে এবং জামিয়া আল-কারমের স্নাতকদের আল-আজহার বিশ্ববিদ্যালয়ের বিএ ডিগ্রি কোর্সের তৃতীয় বর্ষে ভর্তির প্রস্তাব দেওয়া হয়েছে। এটি ৬০ জনেরও বেশি ইসলামিক পণ্ডিত তৈরি করেছে।  প্রতিষ্ঠানটি একটি আল কারম নাশিদ গ্রুপ পরিচালনা করে। যা ঈদে মিলাদুন্নবী উদযাপনের সময় সহ বিভিন্ন অনুষ্ঠানে ইসলামিক গান পরিবেশন করে।  এটি বিভিন্ন সম্প্রদায়ের মধ্যে সংলাপের কেন্দ্র হিসাবে কাজ করে। ব্রিটিশ কনজারভেটিভ পার্টির রাজনীতিবিদ ও নেওয়ার্কের সংসদ সদস্য (এমপি) রবার্ট জেনেরিক জামিয়া আল কারম পরিদর্শন করেন এবং এর প্রতিষ্ঠাতার প্রচেষ্টার  প্রশংসা করেন।   আরও দেখুন    কেমব্রিজ মুসলিম কলেজ   তথ্যসূত্র    বহিঃসংযোগ     মুহাম্মদ ইমদাদ হুসেন পিরজাদা সরকারী ওয়েবসাইট  বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান বিষয়শ্রেণী:নটিংহ্যামশায়ারের শিক্ষাপ্রতিষ্ঠান বিষয়শ্রেণী:১৯৮৫-এ ইংল্যান্ডে প্রতিষ্ঠিত
রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.prowrestlinghistory.com/supercards/usa/wwf/mania.html#XIII এটি রেসলম্যানিয়া কালানুক্রমিকের অধীনে প্রচারিত ত্রয়োদশ অনুষ্ঠান ছিল। এই অনুষ্ঠানটি ১৯৯৭ সালের ২৩শে মার্চ তারিখে মার্কিন যুক্তরাষ্ট্রের ইলিনয়ের রোজমন্টের রোজমন্ট এরিনায় অনুষ্ঠিত হয়েছে; যা ১৯৮৯ সালের সার্ভাইভার সিরিজের পর এই মাঠে ডাব্লিউডাব্লিউএফের প্রথম এবং ১৯৮৬ সালের পর রেসলম্যানিয়ার প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দি আন্ডারটেকার ডাব্লিউডাব্লিউএফ চ্যাম্পিয়নশিপ ম্যাচে সাইকো সিডকে পরাজিত করেছে। অন্যান্য শীর্ষস্থানীয় ম্যাচে, ব্রেট হার্ট সাবমিশন ম্যাচে স্টোন কোল্ড স্টিভ অস্টিনকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে রকি মাইভিয়া দ্য সুলতানকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।  ১৯৯৭ সালের এই অনুষ্ঠানটি রেসলম্যানিয়া কালানুক্রমিকের ত্রয়োদশ অনুষ্ঠান ছিল, যা ২৩শে মার্চ তারিখে মার্কিন যুক্তরাষ্ট্রের ইলিনয়ের রোজমন্টের রোজমন্ট এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ১৯৯৭ রেসলম্যানিয়া বিষয়শ্রেণী:মার্চ ১৯৯৭-এ মার্কিন যুক্তরাষ্ট্রে ঘটনা বিষয়শ্রেণী:১৯৯৭-এ ইলিনয় বিষয়শ্রেণী:ইলিনয়ে ঘটনা বিষয়শ্রেণী:রোজমন্টে পেশাদার কুস্তি
শান ২০২২ সালে মুক্তিপ্রাপ্ত একটি বাংলাদেশি চলচ্চিত্র। এটিতে মুখ্য ভূমিকায় অভিনয় করেছেন সিয়াম আহমেদ ও পূজা চেরি। চলচ্চিত্রটির গল্প লিখেছেন আজাদ খান, চিত্রনাট্য ও সংলাপ লিখেছেন নাজিম উদ দৌলা এবং পরিচালনা করেছেন এম রাহিম। চলচ্চিত্রটির প্রযোজনা করেছে কুইক মাল্টিমিডিয়া এবং পরিবেশনা করেছে জাজ মাল্টিমিডিয়া। চলচ্চিত্রটি পোড়ামন ২ ও  দহন-এর পর সিয়াম-পূজা জুটির তৃতীয় চলচ্চিত্র। চলচ্চিত্রটির মাধ্যমে ২২ বছর পর একই চলচ্চিত্রে অভিনয় করছেন চম্পা ও অরুণা বিশ্বাস। প্রেমের স্মৃতি (১৯৯৭) চলচ্চিত্রে সর্বশেষ তারা একসঙ্গে অভিনয় করেছিলেন। চলচ্চিত্রটির মাধ্যমে ঢালিউডে নেপথ্য সঙ্গীতশিল্পী হিসেবে মাইনুল আহসান নোবেলের অভিষেক ঘটে।   কাহিনি  চলচ্চিত্রটির কাহিনী শানকে কেন্দ্র করে আবর্তিত হয়। শুরুতে মানবপাচার হতে যাওয়া দুর্দশাপ্রাপ্ত মানুষের জীবনযাত্রা, দক্ষিণ এশিয়ায় মানবপাচার ও কালোবাজারে অঙ্গপাচার নিয়ে বর্ণনা দেওয়া হয়। তারপর শানকে দেখানো হয়। শান (সিয়াম আহমেদ) বাংলাদেশ সিভিল সার্ভিসের পরীক্ষায় উত্তীর্ণ হওয়ার পর পুলিশ বাহিনীতে যোগ দেয়। তিনি একজন সৎ ও সাহসী পুলিশ অফিসার, এই কারণে তার নামডাক রয়েছে।   সরকার মানবপাচার রোধে অবসরপ্রাপ্ত সচিবকে (নাদের চৌধুরী) প্রধান করে একটি কমিটি গঠন করে। এতে তার জীবনের ওপর হুমকি আসে। এক পর্যায়ে তাকে বাঁচাতে শত্রুদের অস্ত্রের শোডাউনের মাঝে বাইক নিয়ে উড়ে আসে শান। ‘ভস্কো গ্রুপ’ যারা এই পাচারের সাথে সরাসরি জড়িত।  একদিন ঘটনাক্রমে সঙ্গীতশিল্পী রিয়ার (পূজা) সাথে দেখা হয় শানের। তাকে নিরাপদে পৌঁছে দিতে গিয়ে রিয়ার মা ও বাবার বন্ধুর ছেলের সাথে শানের পরিচয় ঘটে। আস্তে আস্তে শান ও রিয়ার প্রেম হয়। প্রেমের মাঝে ভস্কো গ্রুপের মূল হোতাকে ধরতে বিভিন্ন সূত্র নিয়ে কাজ করতে থাকে শান।  অভিনয়শিল্পী  নির্মাণ ২০১৯ সালের মে মাসের ২৬ তারিখ থেকে ঢাকার উত্তরায় চলচ্চিত্রটির চিত্রগ্রহণ শুরু হয়। রোযার ঈদের আগের দিন পর্যন্ত চলচ্চিত্রটির প্রথম ধাপের চিত্রগ্রহণ অনুষ্ঠিত হয়। এরপর, ১২ জুন থেকে নারায়ণগঞ্জের জিন্দা পার্ক এলাকায় চলচ্চিত্রটির দ্বিতীয় ধাপের চিত্রগ্রহণ শুরু হয়। এরপর চলচ্চিত্রটির চিত্রগ্রহণ অনুষ্ঠিত হয় ঢাকার সাভারে। ২৬ জুন সাভারে চলচ্চিত্রটির চিত্রগ্রহণ চলাকালে আহত হন সিয়াম আহমেদ।  বিপণন ও মুক্তি ২০১৯ সালের ১১ আগস্ট চলচ্চিত্রটির একটি পোস্টার মুক্তি পায়। পোস্টারটিতে চলচ্চিত্রটির ২০২০ সালের রোজার ঈদে মুক্তি পাওয়ার কথা উল্লেখ করা হয়। তবে বাংলাদেশে করোনার বৈশ্বিক মহামারির কারণে মুক্তি স্থগিত করা হয়। প্রায় দুই বছর স্থগিত থাকার পর ২০২২ সালে ৩ মে রোজার ঈদে চলচ্চিত্রটি মুক্তি পায়।  তথ্যসূত্র  বিষয়শ্রেণী:২০২২-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:কোভিড-১৯ মহামারি কর্তৃক প্রভাবিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:কোভিড-১৯ মহামারির কারণে স্থগিত চলচ্চিত্র
রাজীব দত্ত (জন্ম ১৭ নভেম্বর ১৯৮০) একজন ভারতীয় প্রাক্তন ক্রিকেটার । তিনি ১৯৯৯ থেকে ২০১১ সালের মধ্যে ত্রিপুরার হয়ে ৪৯টি  প্রথম-শ্রেণীর ম্যাচ খেলেছেন। দত্ত ত্রিপুরার প্রথম পাঁচটি প্রথম-শ্রেণীর জয়ে খেলেছেন, তার মধ্যে চারটিতে দলের অধিনায়ক ছিলেন।  তিনি এখন দলের কোচ।    তথ্যসূত্র    বহিঃসংযোগ      বিষয়শ্রেণী:ভারতীয় ক্রিকেট কোচ বিষয়শ্রেণী:আগরতলার ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:অপর্যালোচিত অনুবাদসহ পাতা
টংলা (:) অসমের ওদালগুরি জেলায় অবস্থিত একটি নগর। জনসংখ্যা ২০১১ সনের জনগননা অনুয়ায়ী টংলার জনসংখ্যা ১৭,৩১৩।  ৫৪% পুরুষ ও ৪৬% মহিলা। টংলার সাক্ষরতার হার ৭৬%। পুরুষ সাক্ষরতার হার ৮১% ও মহিলার সাক্ষরতার হার ৭০%।  শিক্ষা টংলা মহাবিদ্যালয় উত্তর দরং মহাবিদ্যালয় অরুণোদয় কণিষ্ঠ মহাবিদ্যালয় বিদ্যালয় টংলা উচ্চতর মাধ্যমিক বিদ্যালয় টংলা বালিকা উচ্চতর মাধ্যমিক বিদ্যালয় টংলা মডেল উচ্চতর মাধ্যমিক বিদ্যালয় তথ্যসূত্র
সাগরদীঘি হল ভারতের পশ্চিমবঙ্গ রাজ্যের সাগরদীঘি সমষ্টি উন্নয়ন ব্লকের কার্যালয় ও একটি গ্রাম। ভারতের ২০১১ সালের আদমশুমারি বা জনগণনা অনুসারে গ্রামের সীমানার মধ্যের জনসংখ্যা হল ১,৯৯৬ জন। গ্রামটি মুর্শিদাবাদ জেলার জঙ্গিপুর মহকুমার সাগরদীঘি সমষ্টি উন্নয়ন ব্লকে অবস্থিত। সাগরদীঘির মোট আয়তন হল ২.১০২৭ বর্গকিমি (০.৮১১৯ বর্গমাইল)।   নামকরণ বা ব্যুৎপত্তি  সাগরদিঘী নামটি সাগর ও দীঘি শব্দ দুটি গঠিত, যার অর্থ সমুদ্রের (সাগর) মতো হ্রদ বা বৃহৎ জলাশয়। সাগরদিঘীতে এমনই একটি হ্রদ রয়েছে। এই হ্রদটি দৈর্ঘ্য ও প্রস্থ যথাক্রমে ১.৫ কিলোমিটার ও ১ কিলোমিটার দীর্ঘ। হ্রদের সঠিক কেন্দ্রে (জলের নীচে) একটি মন্দির রয়েছে। হ্রদের জলস্তর হ্রাস পেলে মন্দিরের চূড়াটি দৃশ্যমান হয়।  ইতিহাস সাগরদিঘী পাল শাসনামলে (৭৫০-১১৭০ খ্রি.) বৌদ্ধ ধর্মের অন্যতম প্রধান কেন্দ্র ছিল। এর পর মধ্যযুগে (১৩শ শতাব্দীর প্রথম পর্ব) সাগরদিঘি একটি গুরুত্বপূর্ণ স্থান ছিল।   জনসংখ্যা  সাগরদীঘি গ্রামের জনসংখ্যা ২০১১ সালের আদমশুমারি অনুসারে ১,৯৬৬ জন, যার মধ্যে ১,০২৩ জন পুরুষ ও ৯৪৩ জন মহিলা। সাগরদিঘী গ্রামে ০-৬ বছর বয়সী শিশুদের জনসংখ্যা ২২৩ জন, যা গ্রামের মোট জনসংখ্যার ১১.৩৪%। সাগরদীঘি গ্রামের গড় লিঙ্গ অনুপাত হল ৯২২, যা পশ্চিমবঙ্গ রাজ্যের গড় ৯৫০-এর চেয়ে কম। আদমশুমারি অনুসারে সাগরদীঘির শিশু লিঙ্গের অনুপাত হল ৯০৬, যা পশ্চিমবঙ্গের গড় ৯৫৬-এর চেয়ে কম।   নাগরিক প্রশাসন   থানা  সাগরদীঘি থানার এখতিয়ারের মধ্যে সাগরদীঘি সমষ্টি উন্নয়ন ব্লক রয়েছে।   সমষ্টি উন্নয়ন ব্লকের সদর দপ্তর  সাগরদিঘী সমষ্টি উন্নয়ন ব্লকের সদর দপ্তর সাগরদীঘি শহরে অবস্থিত।  শিক্ষা সাগরদিঘীতে দুটি উচ্চ মাধ্যমিক বিদ্যালয় রয়েছে। একটি সাগরদিঘী এস.এন উচ্চ বিদ্যালয় এবং অন্যটি সাগরদিঘী বালিকা উচ্চ বিদ্যালয়।  সাগরদিঘীর একমাত্র উচ্চ শিক্ষা প্রতিষ্ঠান হল সাগরদিঘী কামদাকিঙ্কর স্মৃতি মহাবিদ্যালয়। এটি ২০০৮ সালে সাগরদীঘিতে প্রতিষ্ঠিত হয়েছিল।   স্বাস্থ্যসেবা  সাগরদীঘি সুপার স্পেশালিটি হাসপাতালে ২০০ টির অধিক শয্যা রয়েছে।  তথ্যসূত্র  বিষয়শ্রেণী:মুর্শিদাবাদ জেলার শহর ও নগর
থাম্ব|রাজা - রবীন্দ্রনাথ ঠাকুর রাজা হল রবীন্দ্রনাথ ঠাকুর রচিত একটি নাটক। ১৯১০ সালে এই নাটকটি রচিত হয়। এটি একটি "রূপক-সাংকেতিক নাটক" হিসেবে চিহ্নিত। রাজা নাটকের আখ্যানভাগ মহাবস্তু গ্রন্থের রাজা কুশের বৌদ্ধ কাহিনি অবলম্বনে রচিত। এই নাটকের একটি মঞ্চায়ন-উপযোগী সংক্ষিপ্ত সংস্করণ অরূপরতন নামে ১৯২০ সালে প্রকাশিত হয়।  সুকুমার সেনের মতে রাজা রবীন্দ্রনাথের প্রথম যথার্থ সাংকেতিক নাটক। নাটকের মূল উপজীব্য বিষয় হল মানুষের হৃদয়ে ঈশ্বরের গোপন ক্রিয়া।   পাদটীকা  বিষয়শ্রেণী:১৯১০-এর নাটক বিষয়শ্রেণী:রবীন্দ্রনাথ ঠাকুরের নাটক বিষয়শ্রেণী:ভারতীয় নাটক
বয়'আত এর দশটি শর্ত () হচ্ছে ১০টি শর্তের তালিকা যা কোন ব্যক্তিকে মৃত্যুর আগ পর্যন্ত মেনে চলতে হয়, যদি সে আহমদীয়া মুসলিম হতে চায়; যার প্রবক্তা মির্যা গোলাম আহমদ, যিনি আহমদীয়া আন্দোলন-এর প্রবত্তন করেন। যখন তিনি প্রতিশ্রুত মসীহ্ এবং ইমাম মাহদী হিসেবে নিজেকে দাবি করেন এবং সবাইকে আহ্বান জানান মানার জন্য, তখন তিনি এই ১০টি শর্ত দেন তার অনুসারী হতে ইচ্ছুকদের, যেন তারা বয়'আত গ্রহণের সময় এই শর্ত পালনের অঙ্গীকার করে।      তালিকা  নম্বরশর্তসমূহ১ বয়’আত গ্রহণকারী সর্বান্তঃকরণে অঙ্গীকার করিবে যে, এখন হইতে মৃত্যুর পূল্ব পর্যন্ত শিরক (আল্লাহর সাথে অংশীবাদিতা) হইতে পবিত্র থাকিবে।২  মিথ্যা, ব্যভিচার, কামলোলুপ দৃষ্টি, প্রত্যেক পাপ ও অবাধ্যতা, যুলুম ও খেয়ানত, অশান্তি ও বিদ্রোহের সকল পথ হতে দূরে থাকিবে। প্রবৃত্তির উত্তেজনা যতই প্রবল হউক না কেন উহার শিকারে পরিণত হইবে না।৩বিনা ব্যতিক্রমে আল্লাহ ও মুহাম্মদ-এর হুকুম অনুযায়ী পাঁচ ওয়াক্ত নামায পড়িবে, সাধ্যনুযায়ী তাহাজ্জুদ নামায পড়িবে, রসূলে করীম সাল্লাল্লাহু আলায়হে ওয়া সাল্লামের প্রতি দরূদ পড়িবে, প্রত্যহ নিজের পাপসমূহ ক্ষমার জন্য আল্লাহ্ তা’লার নিকট প্রার্থনা করিবে ও এস্তেগফার পড়িবে, ভক্তিপ্লুত হৃদয়ে তাঁহার অপার অনুগ্রহ স্মরণ করিয়া তাঁহার হামদ ও তা’রীফ (প্রশংসা) করিবে।৪উত্তেজনার বশে অন্যায়রূপে কথায়, কাজে বা অন্য কোন উপায়ে আল্লাহ্‌র সৃষ্ট কোন জীবকে, বিশেষতঃ কোন মুসলমানকে কোন প্রকার কষ্ট দিবে না।৫ সুখে-দুঃখে, কষ্টে-শান্তিতে, সম্পদে-বিপদে সকল অবস্থায় আল্লাহ তা’লার সহিত বিশ্বস্ততা রক্ষা করিবে। সকল অবস্থায় তাঁহার প্রতি সন্তষ্ট থাকিবে। তাঁহার পথে সকল লাঞ্ছনা-গঞ্জনা, দুঃখ-কষ্ট বরণ করিয়া লইতে প্রস্তুত থাকিবে এবং সকল অবস্থায় তাঁহার মীমাংসা মানিয়া লইবে। কোন বিপদ উপস্থিত হইলে পশ্চাৎপদ হইবে না, বরং সম্মুখে অগ্রসর হইবে।৬ সামাজিক কদাচার পরিহার করিবে। কুপ্রবৃত্তির অধীন হইবে না। কুরআনের অনুশাসন পরিপূর্ণরূপে শিরোধার্য করিবে এবং প্রত্যেক কাজে আল্লাহ্ ও রসূলে করীম সাল্লাল্লাহু আলায়হে ওয়া সাল্লামের আদেশকে জীবনের প্রতি ক্ষেত্রে অনুসরণ করিয়া চলিবে।৭ঈর্ষা ও গর্ব সর্বতোভাবে পরিহার করিবে। দীনতা, বিনয়, শিষ্টাচার, ও অনাড়ম্বর জীবন যাপন করিবে।৮ধর্ম ও ধর্মের সম্মান করাকে এবং ইসলামের প্রতি আন্তরিকতাকে নিজ ধন-প্রাণ, মান-সম্ভ্রম, সন্তান-সন্ততি ও সকল প্রিয়জন হইতে প্রিয়তর জ্ঞান করিবে।৯ আল্লাহ্ তা’লার প্রীতি লাভের উদ্দেশ্যে তাঁহার সৃষ্ট জীবের সেবায় যত্নবান থাকিবে এবং দেওয়া নিজ শক্তি ও সম্পদ যথাসাধ্য মানব-কল্যাণে নিয়োজিত করিবে।১০আল্লাহ্ তা’লার সন্তুষ্টি লাভের উদ্দেশ্যে ধর্মানুমোদিত সকল আদেশে পালন করিবার প্রতিজ্ঞায় এই অধমের (অর্থাৎ হযরত মসীহ্ মওউদ আলায়হেস্ সালামের) সহিত যে ভ্রাতৃত্ব বন্ধনে আবদ্ধ হইল, জীবনের শেষ মুহূর্ত পর্যন্ত তাহাতে অটল থাকিব। ভ্রাতৃত্ব বন্ধন এতো বেশি গভীর ও ঘনিষ্ঠ হইবে যে, দুনিয়ার কোন প্রকার আত্মীয় সম্পর্কের মধ্যে উহার তুলনা পাওয়া যাইবে না।   আরও দেখুন   Bay'ah (Ahmadiyya)   তথ্যসূত্র    বহিঃসংযোগ   Conditions of Bai'at and Responsibilities of an Ahmadi  বিষয়শ্রেণী:আহ্‌মদীয়া
উদিত অলোক বিড়লা (জন্ম: ১৭ নভেম্বর ১৯৮৯) একজন ভারতীয় ক্রিকেটার। তিনি পুনের দ্য বিশপস স্কুলে পড়াশোনা করেছেন। তিনি মূলত একজন ডানহাতি মিডল অর্ডার ব্যাটসম্যান।  ২০১৩ সালের আইপিএলে পুনে ওয়ারিয়র্স ইন্ডিয়ার হয়ে খেলার জন্য তাকে নির্বাচিত করা হয়েছিল। তিনি প্রথম শ্রেণীর ক্রিকেটে মধ্যপ্রদেশের প্রতিনিধিত্ব করেন।    তথ্যসূত্র    বহিঃসংযোগ      বিষয়শ্রেণী:পুণে ওয়ারিয়র্স ইন্ডিয়ার ক্রিকেটার বিষয়শ্রেণী:পুণে থেকে আগত ক্রিকেটার বিষয়শ্রেণী:মধ্যাঞ্চলের ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম